Diari Oficial de la Generalitat Valenciana


Sumari del DOGV 1684, del 16-12-1991 (1991/823458)

ORDRE DE 28 de novembre de 1991, de la Conselleria de Sanitat i Consum, per la qual s'aproven diverses delegacions d'atribucions en matèria econòmica i pressupostaria en favor de distints òrgans de l'esmentada Conselleria i del Servei Valencià de Salut.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/11/28/(3)/dof/vci/html**

### Dades del document

Número de DOGV
:   1684

Data del DOGV
:   16-12-1991

Secció del DOGV
:   DISPOSICIONS GENERALS

Número del document
:   1991/823458


Data del document
:   28-11-1991

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 28 de novembre de 1991, de la Conselleria de Sanitat i Consum, per la qual aprova diverses delegacions d'atribucions en matèria econòmica i pressupostària en favor de distints òrgans de l'esmentada Conselleria i del Servei Valencià de Salut.  
L'entrada en vigor del Decret 187/91, de 15 d'octubre, del Consell de la Generalitat Valenciana, pel qual aprova el reglament orgànic i funcional de la Conselleria de Sanitat i Consum, ha suposat la inclusió en l?estructura de la dita conselleria de la Direcció General de Règim Econòmic, integrada per diferents unitats procedents de la secretaria general i del Servei Valencià de Salut, fet que ha produït diversos canvis en l'assignació de funcions als corresponents serveis centrals, tant de l'esmentat organisme autònom com del mateix Departament.  
Això, unit a l'experiència acumulada des de la promulgació de la fins ara vigent Ordre de 22 de març de 1990, per la qual s'efectuaren diverses delegacions d'atribucions, obliga a aprovar o a establir les noves delegacions que en aquesta norma es contenen.  
Per això, a l?empara del que disposa l'article 68 de la Llei 5/1983, de 30 de desembre, de Govern Valencià, i en l'apartat 11) de l'article quart del Decret 187/1991, de 15 d'octubre, del Consell de la Generalitat Valenciana, delegue o autoritze les delegacions contingudes en aquesta Ordre i, en conseqüència,  
ORDENE  
Article primer  
U. Per delegació del President del Consell d'Administració del Servei Valencià de Salut, les facultats referides a despeses del Capítol I, una vegada autoritzades, en virtut dels oportuns actes o resolucions dels òrgans competents, les distintes variacions que caldrà practicar en les nòmines del personal del Servei Valencià de Salut, s'atribueixen als següents òrgans:  
a) Als gerents, o si s'escau, directors d'institucions sanitàries, inclòs el Centre de Transfusió de la Comunitat Valenciana i el Centre de Procés de Dades, les corresponents al personal adscrit als esmentats centres.  
b) Als directors territorials de la Conselleria, i si s'escau, als gerents de les àrees de salut, les relatives al personal de les mateixes direccions territorials o serveis centrals de l'àrea, així com del personal de quota i dels funcionaris tècnics de l'Estat al servei de la sanitat local, metges, practicants i llevadores, mentre no s'integren en equips d'atenció primària, sempre que pertanguen als seus respectius àmbits territorials.  
b) Al Secretari General del Servei Valencià de Salut, les corresponents al personal destinat en els serveis centrals de l?Organisme o qualsevol altre no inclòs en els apartats anteriors.  
Dos. Per delegació del President d'Administració del Servei Valencià de Salut, les facultats referides a despeses del Capítol VIII, s'atribueixen als directors territorials de la Conselleria, i si s'escau, gerents d'àrees de salut.  
Tres. En les delegacions de facultats es troben implícites totes aquelles que són necessàries per a l'autorització, disposició, liquidació i proposta d'ordenació de pagaments relatius a les despeses a. què es referesquen.  
Quatre. Això no obstant, les facultats per a l'autorització i pagament de les nòmines i càrregues socials que es confeccionen des del Centre de Procés de Dades correspondran al Director General de Règim Econòmic.  
Article segon  
Per delegació del President del Consell d'Administració del Servei Valencià de Salut, les competències relatives a despeses del Capítol II corresponents a indemnitzacions per raó del servei s'atribueixen als següents òrgans:  
a) Als directors territorials de la Conselleria, o si s'escau, gerents d'àrees de salut i als gerents o, si s'escau, directors d'institucions sanitàries, incloent-hi el Centre de Transfusió de la Comunitat Valenciana i el Centre de Procés de Dades, les corresponents al personal per al qual tenen competències per autoritzar les despeses del Capítol I, d'acord amb l'article anterior, sempre que els serveis es presten dins del territori nacional.  
b) Al Director i Secretari General del Servei Valencià de Salut, indistintament, les del personal dependent dels serveis centrals, les que s'hauran de realitzar fora del territori nacional, a més de la regulada en l'apartat anterior, si deciden exercir aquesta facultat.  
Article tercer  
U Per delegació del President del Consell d'Administració del Servei Valencià de Salut, les facultats referides a despeses dels Capítols II i VI, s'atribueixen als següents òrgans:  
a) Als gerents o, si s'escau, als directors d'institucions sanitàries, incloent-hi el Centre de Transfusió de la Comunitat Valenciana i el Centre de Procés de Dades, els corresponents als expedients i contractes que s'originen en els centre directament dependents de cada un d'ells, sempre que no ultrapassen les quantitats que per a cada una de les imputacions pressupostàries que s'expressen a continuació:  
Programa 412.20 - Salut Pública: fins a 10 milions  
Programa 412.21 - Atenció Primària: fins a 10 milions  
Programa 412.22 - Assist. Especialitzada: fins a 50 milions  
Programa 412.25 - Administració: fins a 10 milions  
Programa 412.26 - Pers. Sanit. Resid.: fins a 10 milions  
Així mateix, als directors territorials de la Conselleria i als gerents de les àrees de salut corresponent si decidiren exercir aquestes facultats respecte dels centres dependents compresos en l?àmbit territorial administratiu de la seua competència.  
b) Als directors territorials de la Conselleria i als gerents de les àrees de salut per un import de 50 milions respecte dels propis centres de gestió, independentment del programa d'imputació pressupostària.  
c) Al Secretari General del Servei Valencià de Salut els corresponents a expedients i contractes referits al centre de despesa dels serveis centrals, independentment de la quantitat i imputació pressupostària.  
d) Al Director General de Règim Econòmic els corresponents a expedients i contractes per un import superior als regulats en les lletres a) i b) d'aquest apartat, així com l'establert en aquestes dues lletres si decidirà exercir l'esmentada facultat, independentment del programa d'imputació pressupostària.  
Dos. En les delegacions de facultats es troben implícites totes aquelles que calguen per a l'autorització, disposició, liquidació i proposta d'ordenació de pagaments relatives a les despeses a què es referesquen, així com expressament totes les atribucions que la legislació vigent sobre contractació administrativa d'obres, serveis i subministraments assigna a l'òrgan de contractació.  
Tres. Això no obstant, les delegacions de facultats dels apartats c) i d) del paràgraf u s'amplien a l'òrgan de l'apartat a) únicament als efectes d'autorització, liquidació i proposta de pagament de les despeses a què es refereixen. Així mateix, una vegada que l'òrgan competent per contractar en virtut dels esmentats apartats c) i d) haurà exercit les seues competències d'autorització i formalització del contracte, les altres facultats que la legislació atorga a l'òrgan de contractació queden delegades en l'òrgan de l'apartat a).  
Article quart  
U. Per delegació del President del Consell d'Administració del Servei Valencià de Salut les competències referides i transferències corrents i de capital s'atribueixen als Organs següents:  
a) Als gerents o directors d'institucions sanitàries del Servei Valencià de Salut les corresponents a transferències corrents en matèria d'indemnitzacions per dietes i desplaçaments d'acompanyant i les altres prestacions sanitàries regulades en l'article 108 del Decret 2065/74, que aprova el Text Refàs de la Llei General de la Seguretat Social, fins a la quantia de 300.000 PTA. Així mateix, als directors territorials de la Conselleria i, si s'escau, als gerents de les àrees de salut corresponents, si aquests decidiren exercir aquestes facultats.  
b) Als directors territorials de la Conselleria i, si s'escau, als gerents de les àrees de salut, la resta d'actes administratius en matèria de transferències corrents que no s'hagueren regulat en l'apartat anterior, i les transferències de capital del Capítol VII, sempre que es produesquen dins del propi àmbit administratiu territorial.  
c) Al Director i Secretari General del Servei Valencià de Salut, indistintament, qualsevol actuació administrativa que estiga regulada en els dos apartats anteriors si decidiren exercir aquestes facultats.  
Dos. En la delegació de facultats regulades en aquest article es troben incloses totes les competències necessàries per a l'autorització disposició, liquidació i proposta d'ordenació de pagament de els despeses a què es refereixen.  
Article cinqué  
Per delegació del Conseller de Sanitat i Consum, el Director General de Règim Econòmic realitzarà la proposta i aprovació dels expedients de modificació dels crèdits de la Conselleria de Sanitat i Consum que dins dels límits legals i pressupostaris li hauran estat atribuïts a aquell.  
Article sisé  
En les resolucions i actes que s'adopten en virtut del que preveu aquesta Ordre es farà constar expressament que es dicten fent ús de facultats delegades, i aquests actes que posen fi a la via administrativa en els mateixos casos i termes que correspondrien a l'actuació de l?òrgan delegant, que serà el competent per resoldre els recursos de reposició i les reclamacions prèvies a la via jurisdiccional laboral formulades contra els actes dictats en virtut de les delegacions contingudes en aquesta Ordre. Això no obstant, els recursos de reposició en matèria de contractació administrativa i les reclamacions prèvies ep matèria de prestacions, interposats contra els actes dictats en virtut de les delegacions contingudes en aquesta Ordre, seran resolts al seu torn pel propi òrgan delegat que va dictar l'acte recorregut.  
Article seté  
Les delegacions d'atribucions aprovades amb aquesta Ordre s'entenen sense perjudici de les facultats de l'òrgan delegant per avocar el coneixement i la resolució de tots els afers que estime oportuns, i podrà, així mateix, revocar la delegació en qualsevol moment, d'acord amb el que estableix l'article 68.5 de la Llei de Govern Valencià.  
Article vuité  
En cas de vacant, absència o malaltia dels titulars dels òrgans en què s'efectuen les delegacions, les facultats que s'hi comprenen seran exercides pels òrgans als quals en aquestes circumstàncies corresponga la substitució reglamentària i, si no n'hi havia, pels caps d'àrea del Servei Valencià de Salut o secretaris de les àrees de salut, i els directors de gestió i serveis generals o administradors d'institucions sanitàries respecte als directors territorials o gerents d'àrees i els gerents o directors d'institucions sanitàries, respectivament. Al Director per a la Gestió d'Infrastructura, Subministraments i Hostaleria li correspondrà, així mateix, la substitució del Director General de Règim Econòmic.  
DISPOSICIO ADDICIONAL  
En l?àmbit dels programes i serveis de la Conselleria de Sanitat i Consum distint als del Servei Valencià de Salut, les matèries en què es refereixen els articles primer, segon, tercer i quart d'aquesta norma queden delegades pel Conseller de Sanitat i Consum o el Secretari General de la Conselleria, segons escaiga, en les condicions que es detallen, en favor dels òrgans següents:  
a) Les relacionades en l'article primer, en els directors territorials respecte del personal dependent administrativament en el seu àmbit de competències i en el Director General de Règim Econòmic, les dels serveis centrals de la Conselleria, independentment del programa d'imputació pressupostària.  
b) Les relacionades en l'article segon b), en els directors territorials respecte del personal dependent administrativament en el seu àmbit de competències, independentment del programa d'imputació pressupostària, i en els directors generals quan efecte els serveis centrals dels seus respectius programes.  
c) Les que es detallen en l'article tercer, en els directors territorials qualsevol que siga el seu programa d'imputació pressupostària, sempre que no excedesca de 10 milions, en l?àmbit dels seus centres de gestió. En el secretari general i directors generals, en relació amb els seus respectius programes, en l?àmbit dels serveis centrals, sempre que no excedesca de 10 milions; en el Director General de Règim Econòmic quan supere l?esmentada quantitat qualsevol que siga el programa d'imputació pressupostària.  
d) En el Director General de Règim Econòmic les referides als articles primer i quart, sols als efectes d'autorització, liquidació i proposta de pagament de les despeses a què es refereixen, sempre que les distintes ordres de convocatòria no facen referència a aquest tipus de facultats.  
DISPOSICIO DEROGATORIA  
Queden derogades totes les normes d'igual o inferior rang que s'oposen a aquesta, i, en particular l?Ordre de 13 d'abril de 1987 i els articles primer al cinqué de l?Ordre de 22 de març de 1990, ambdues de la Conselleria de Sanitat i Consum, així com la Resolució de 10 de maig de 1991, del secretari general de l?esmentada conselleria.  
DISPOSICIO FINAL  
Aquesta ordre entrarà en vigor el mateix dia de la seua publicació al Diari Oficial de la Generalitat Valenciana.  
València, 28 de novembre de 1991.  
El Conseller de Sanitat i Consum,   
JOAQUIN COLOMER SALA


Còpia Permalink ELI